**ROMÂNIA**

**JUDEŢUL HUNEDOARA**

**MUNICIPIUL DEVA**

**PRIMARUL**

**REFERAT DE APROBARE**

la proiectul de hotărâre privind acceptarea unei donaţii din partea numitului Breje Florian,

a unui teren în vederea realizării unui drum de acces

Prin Oferta de donaţie autentificată cu nr.1608/19.12.2018, depusă la sediul Serviciului administrarea domeniului public și privat cu adresa nr.10617/02.02.2022 numitul Breje Florian, oferă spre donație municipiului Deva un teren, ce va avea destinatia unui drum de acces, situat în extravilanul municipiului Deva.

Odată cu oferta de donație nr. 1608/19.12.2018, au fost depuse și extrasul de carte funciară nr. 69616 Deva, nr. cadastral nr.69616 constând în teren extravilan in suprafata de 178 mp precum și planul de amplasament și delimitare a terenului.

Din actele depuse de către numitului Breje Florian reiese că acesta este proprietar pe terenul mai sus menţionat, iar acest teren care se donează nu a fost scos din circuitul civil, nu este sechestrat sau ipotecat, şi nu formează obiectul niciunui litigiu.

În temeiul prevederilor art.129 alin.2 lit.”c”, art.139 alin.2, art.291, alin.3, lit.“a” din Ordonanța de urgență a Guvernului nr.57/2019 privind Codul administrativ,cu modificările și completările ulterioare,

Supun atenţiei comisiilor de specialitate şi plenului Consiliului local al municipiului Deva, proiectul de hotărâre privind acceptarea unei donaţii din partea numitului Breje Florian, a unui teren în vederea realizării unui drum de acces.

**PRIMAR,**

**Nicolae Florin- Oancea**